*APSTIPRINĀTS*

*ar Nacionālās elektronisko plašsaziņas līdzekļu padomes*

*2024.gada 3.oktobra lēmumu Nr.302/1-2*

Nacionālās elektronisko plašsaziņas līdzekļu padomes konkursa

**“****Apraides tiesību piešķiršana radio programmas veidošanai vai** **apraides aptveršanas zonas palielināšanai****Gulbenē 96,7 MHz frekvencē”** nolikums

1. **Vispārīgie jautājumi**
2. Nolikums nosaka:
	1. kārtību, kādā īstenot Elektronisko plašsaziņas līdzekļu likumā paredzēto apraides tiesību piešķiršanu, ja pretendenta darbībai ir nepieciešams radiofrekvenču resurss;
	2. konkursa mērķi;
	3. konkursa dalības maksu;
	4. konkursa priekšmetu;
	5. prasības konkursa pretendentam;
	6. konkursa pieteikuma iesniegšanas un noformēšanas kārtību.
3. Konkursa īstenošanu un uzraudzību nodrošina Nacionālā elektronisko plašsaziņas līdzekļu padome (turpmāk arī – Padome).
4. Konkursa mērķi – nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, tajā skaitā ziņas, kas atbilst demokrātiskām vērtībām un stiprina Latvijas nacionālo kultūrtelpu.
5. Piedalīšanās konkursā ir pretendenta brīvas gribas izpausme. Piesakoties konkursā, pretendents piekrīt, ka informācija par konkursa pretendentiem un uzvarētāju tiek publicēta Padomes tīmekļvietnē ([www.neplp.lv](http://www.neplp.lv)).
6. Visiem pretendentiem tiek radītas vienādas iespējas piedalīties konkursā par apraides tiesībām radio programmas veidošanai vai apraides aptveršanas zonas palielināšanai Gulbenē 96,7 MHz frekvencē.
7. Konkursa dalības maksa ir 1 100,00 *euro* (viens tūkstotis viens simts *euro*, 00 *euro* *centi*). Rekvizīti maksājuma veikšanai:

Saņēmējs: Nacionālā elektronisko plašsaziņas līdzekļu padome

Reģistrācijas Nr.: 90000081852

Banka: Valsts kase

Kods: TRELLV22

Konta Nr.: LV08TREL2470623009000

Maksājuma mērķis: konkursa dalības maksa – Gulbene 96,7,0 MHz.

1. Uzziņas, zvanot pa tālruni +371 67221848 vai rakstot uz e-pastu neplp@neplp.lv.
2. **Konkursa priekšmets**
3. Apraides tiesību piešķiršana elektroniskā plašsaziņas līdzekļa, kas raida komerciālu vai nekomerciālu radio programmu, FM radio programmas veidošanai vai apraides aptveršanas zonas palielināšanai Gulbenē 96,7 MHz frekvencē.
4. Radio programmas prasības:
	1. raidlaika apjoms: 24 stundas diennaktī;
	2. valoda: latviešu valoda;
	3. programmas formāts: informatīvs, informatīvi muzikāls vai muzikāls;
	4. mērķauditorija: Gulbene un tās apkārtnes iedzīvotāji, viesi un caurbraucēji.
5. Tehniskie parametri:
	1. atrašanās vieta – Gulbene;
	2. frekvence – 96,7 MHz;
	3. polarizācija – V;
	4. antenas uzstādīšanas augstums virs zemes – 80 m;
	5. izstarotā jauda e.r.p., dBW – 23-25;
	6. aptveršanas zonas rādiuss – 17-20 km.
6. Detalizēti frekvences piešķīruma parametri un citi apraides stacijas ierīkošanas nosacījumi ir saņemami valsts akciju sabiedrībā “Elektroniskie sakari”.
7. **Prasības pretendentam**
8. Konkursā var piedalīties fiziskās personas un Latvijā, Eiropas Savienības dalībvalstīs un Eiropas Ekonomikas zonas valstīs reģistrētas juridiskās personas vai fizisko un juridisko personu apvienības.
9. Pretendentam ar tiesas spriedumu nav pasludināts maksātnespējas process, ar tiesas nolēmumu netiek īstenots tiesiskās aizsardzības process vai ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums. Pretendentam nav apturēta saimnieciskā darbība un tas neatrodas likvidācijas procesā.
10. Pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
11. **Konkursa pieteikuma iesniegšanas un noformēšanas kārtība**
12. Konkursa pieteikuma iesniegšanas termiņš – **līdz 2024.gada 7.novembrim plkst.10.00**.
13. Pretendents var mainīt vai atsaukt savu pieteikumu pirms pieteikuma iesniegšanas termiņa beigām.
14. Pretendents pieteikumu iesniedz elektroniski, nosūtot to uz Nacionālās elektronisko plašsaziņas līdzekļu padomes elektroniskā pasta adresi konkursi@neplp.lv ar norādi “*Apraides tiesību piešķiršana radio programmas veidošanai vai apraides aptveršanas zonas palielināšanai Gulbenē 96,7 MHz frekvencē*”. Konkursa pieteikumu vienā elektroniski parakstītā datnē elektroniski paraksta Pretendenta paraksttiesīgā persona. Pieteikumu konkursā radio programmas apraides aptveršanas zonas palielināšanai drīkst iesniegt tikai tas elektroniskais plašsaziņas līdzeklis, kuram izsniegta radio programmas apraides atļauja.
15. Iesniedzamie dokumenti:
	1. Pretendentam jaunu apraides tiesību piešķiršanai radio programmu veidošanai:
		1. pretendenta iesniegums dalībai konkursā, aizpildot nolikuma Pielikumā Nr.1 pievienoto veidlapu;
		2. apliecinājums par pretendenta atbilstību nolikuma 13. un 14.punktā minētajām prasībām;
		3. darbības pamatnosacījumi, kas aizpildīti atbilstoši Elektronisko plašsaziņas līdzekļu nozares attīstības nacionālās stratēģijas 2023.-2027.gadam Pielikumā Nr.1 pievienotajai veidlapai[[1]](#footnote-2) (veidlapa “Radio programmas darbības pamatnosacījumi”);
		4. darbības attīstības plāns, tajā ietverot finanšu plānu un biznesa modeļa aprakstu, t.sk. satura koncepciju, informāciju par to, kādu mērķauditoriju un kādā veidā plānots sasniegt, kā arī informāciju par plānotajām investīcijām un ieguldījumiem, kas aizpildīts atbilstoši Elektronisko plašsaziņas līdzekļu nozares attīstības nacionālās stratēģijas 2023.-2027.gadam Pielikumā Nr.1 pievienotajai veidlapai[[2]](#footnote-3) (veidlapa “Darbības attīstības plāns”);
		5. apliecinājums par patieso labuma guvēju;
		6. dokuments/-i, kas apliecina iespējamos finansiālā nodrošinājuma avotus vismaz pirmajam darbības gadam. Šāds apliecinājums iesniedzams t.sk. bankas izziņas formā, kur norādīts apgrozījums par pēdējiem sešiem mēnešiem;
		7. dokuments/-i, kas apliecina nodokļu parādu (t.sk. valsts sociālās apdrošināšanas iemaksu parādu), kas kopsummā pārsniedz 150,00 *euro*, neesamību; parādu esamības gadījumā dokuments, kas apliecina noslēgto vienošanos par nodokļu atmaksas grafiku;
		8. iepriekšējā gada pārskats (apstiprināts un/vai auditēts) ar pielikumiem un informācija par iepriekšējā gadā nomaksātajiem nodokļiem (ja attiecināms);
		9. dokumenti, kas apliecina pretendenta līdzšinējo pieredzi un kompetenci, t.sk. pretendenta radošā personāla pieredzi un kompetenci, un aktuālais darbinieku skaits;
		10. dokumenti, kas apliecina pretendenta tehnisko nodrošinājumu;
		11. dokuments, kas apliecina konkursa dalības maksas samaksu;
		12. apliecinājums, ka privātpersona ir iepazinusies ar elektronisko plašsaziņas līdzekļu nozari regulējošajiem iekšējiem normatīvajiem aktiem, kas pieejami NEPLP tīmekļvietnē <https://www.neplp.lv/lv/vadlinijas>;
		13. informācija par pretendenta radio programmas aptveršanas zonām Latvijas teritorijā, atspoguļojot to grafiski Latvijas kartē un norādot aptveršanas zonu kopējo teritoriju (procentos) no Latvijas teritorijas.
	2. Pretendentam radio programmu apraides aptveršanas zonas palielināšanai Padomes piešķirto spēkā esošo apraides tiesību ietvaros:
		1. pretendenta iesniegums dalībai konkursā, aizpildot nolikuma Pielikumā Nr.1 pievienoto veidlapu;
		2. apliecinājums par pretendenta atbilstību nolikuma 13. un 14.punktā minētajām prasībām;
		3. darbības pamatnosacījumi, kas aizpildīti atbilstoši Elektronisko plašsaziņas līdzekļu nozares attīstības nacionālās stratēģijas 2023.-2027.gadam Pielikumā Nr.1 pievienotajai veidlapai (veidlapa “Radio programmas darbības pamatnosacījumi”);
		4. darbības attīstības plāns, tajā ietverot finanšu plānu un biznesa modeļa aprakstu, t.sk. satura koncepciju, informāciju par to, kādu mērķauditoriju un kādā veidā plānots sasniegt, kā arī informāciju par plānotajām investīcijām un ieguldījumiem, kas aizpildīts atbilstoši Elektronisko plašsaziņas līdzekļu nozares attīstības nacionālās stratēģijas 2023.-2027.gadam Pielikumā Nr.1 pievienotajai veidlapai (veidlapa “Darbības attīstības plāns”);
		5. dokuments/-i, kas apliecina iespējamos finansiālā nodrošinājuma avotus vismaz pirmajam darbības gadam. Šāds apliecinājums iesniedzams t.sk. bankas izziņas formā, kur norādīts apgrozījums par pēdējiem sešiem mēnešiem;
		6. dokuments/-i, kas apliecina nodokļu parādu neesamību, t.sk. valsts sociālās apdrošināšanas iemaksu parādu, kas kopsummā pārsniedz 150,00 *euro*, vai parādu esamības gadījumā dokuments, kas apliecina noslēgto vienošanos par nodokļu atmaksas grafiku;
		7. iepriekšējā gada auditētais gada finanšu pārskats ar pielikumiem un informācija par iepriekšējā gadā nomaksātajiem nodokļiem;
		8. dokumenti, kas apliecina pretendenta līdzšinējo pieredzi un kompetenci, t.sk. pretendenta radošā personāla pieredzi un kompetenci, un aktuālais darbinieku skaits;
		9. dokumenti, kas apliecina pretendenta tehnisko nodrošinājumu;
		10. dokuments, kas apliecina konkursa dalības maksas samaksu;
		11. apliecinājums, ka privātpersona ir iepazinusies ar elektronisko plašsaziņas līdzekļu nozari regulējošajiem iekšējiem normatīvajiem aktiem, kas pieejami NEPLP tīmekļvietnē <https://www.neplp.lv/lv/vadlinijas>;
		12. informācija par pretendenta radio programmas aptveršanas zonām Latvijas teritorijā, atspoguļojot to grafiski Latvijas kartē un norādot aptveršanas zonu kopējo teritoriju (procentos) no Latvijas teritorijas.
16. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
17. Pieteikums, kas iesniegts pēc 15.punktā noteiktā termiņa, netiks vērtēts.
18. **Pieteikuma atvēršana, izskatīšana, novērtēšana un rezultātu noteikšana**
19. Konkursa pieteikumu izvērtēšana un lēmuma pieņemšana notiek ne vēlāk kā līdz 2025.gada 6.februārim.
20. Padome atver pretendenta iesniegto pieteikumu Padomes sēdē pieteikumu iesniegšanas secībā, pārliecinoties, ka iesniegts 18.punktā minētais. Ja nav iesniegts Nolikuma 18.punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju pieteikuma izvērtēšanai, nosakot iesniegšanas termiņu.
21. Ja pretendents ir iesniedzis visus 18.punktā minētos dokumentus vai arī Padomes noteiktajā laikā novērsis trūkumus, Padome var uzaicināt pretendentus uz noklausīšanos Padomes sēdē. Pretendentu uzklausīšana var notikt klātienē vai attālināti. Padome vērtē pieteikuma kvalitāti saskaņā ar šī nolikuma Pielikumā Nr. 2 noteiktajiem kritērijiem.
22. Ja vismaz vienā no nolikuma Pielikuma Nr.2 1., 2. un 3.punktā noteiktajiem kritērijiem vidējais iegūtais punktu skaits ir mazāks par 2 punktiem (iegūti 0-1,99 punkti), punktu skaits citiem Pielikumā Nr.2 noteiktajiem kritērijiem nav jānosaka, pārtraucot pretendenta pieteikuma vērtēšanu.
23. Noraidījuma gadījumā pretendentam tiks nosūtīts rakstisks paziņojums par noraidījumu.
24. Konkursa uzvarētājs tiek noteikts, ņemot vērā konkursa pieteikumu, kas ieguvis visaugstāko vidējo vērtējumu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā) saskaņā ar nolikumā paredzēto vērtēšanas kārtību.
25. Ja Padomes locekļu kopējais projekta vērtējums atšķiras vismaz par 35 %, attiecīgie vērtējumi, nosakot projekta kopējo vidējo punktu skaitu, netiek ņemti vērā. Tādā gadījumā projekta vidējo punktu skaitu rēķina, saskaitot pārējo Padomes locekļu vērtējumus un dalot ar to Padomes locekļu skaitu, kuru vērtējumi tiek ņemti vērā. Lēmumam par Konkursa rezultātu noteikšanu tiek pievienots Padomes locekļu, kuru vērtējumi netika ņemti vērā, vērtējuma pamatojums.
26. Padome piešķir uzvaru konkursā tikai vienam konkursa dalībniekam.
27. Padome ir tiesīga nepiešķirt uzvaru konkursā nevienam konkursa dalībniekam.
28. Konkursa rezultāti dalībniekiem tiek paziņoti rakstveidā.
29. Pretendentam, kurš uzvarējis konkursā, ir jāuzsāk apraide Gulbenē 96,7 MHz frekvencē 12 (divpadsmit) mēnešu laikā no dienas, kad stājies spēkā lēmums par konkursa rezultātiem.
30. Padomes lēmumu par konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Baldones ielā 1A, Rīgā, likumā noteiktajā kārtībā.

*Pielikums Nr.1*

*konkursa “Apraides tiesību piešķiršana radio programmas veidošanai vai apraides aptveršanas zonas palielināšanai* *Gulbenē 96,7 MHz frekvencē nolikumam*

Nacionālajai elektronisko plašsaziņas līdzekļu padomei

**Iesniegums dalībai konkursā**

**“Apraides tiesību piešķiršana radio programmas veidošanai vai apraides aptveršanas zonas palielināšanai** **Gulbenē 96,7 MHz frekvencē”**

Saskaņā ar konkursa nolikumu, es, apakšā parakstījies, apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk arī – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. Visas konkursa pieteikumā sniegtās ziņas par pretendentu un pieteikumu ir patiesas;
3. Iesniegumam pievienotie dokumenti veido šo pieteikumu.

|  |  |
| --- | --- |
| Pretendenta nosaukums(fiziskai personai – vārds, uzvārds; juridiskajai personai – nosaukums): |  |
| Personas kods/reģistrācijas numurs |  |
| Informācija par īpašniekiem (juridiskai personai) |  |
| Juridiskā adrese un faktiskā adrese (ja atšķiras) |  |
| Bankas rekvizīti |  |
| Kontaktpersona (vārds, uzvārds, amats) |  |
| Telefona Nr. |  |
| E-pasta adrese |  |
| Datums |  |
| Pretendenta paraksts un atšifrējums |  |

*Pielikums Nr.2*

*konkursa “Apraides tiesību piešķiršana radio programmas veidošanai vai apraides aptveršanas zonas palielināšanai Gulbenē 96,7 MHz frekvencē” nolikumam*

**Pieteikuma vērtēšanas kritēriji**

|  |  |  |
| --- | --- | --- |
| **Nr. p. k.** | **Kritērijs, iespējamais maksimālais punktu skaits** | **Punkti kritērija vērtēšanai** |
| 1. | Konkursa dalībnieka spēja sasniegt konkursa rezultātu un realizēt konkursa mērķiVērtējot tiek ņemta vērā konkursa dalībnieka pieteikumā sniegtā informācija par spēju sasniegt rezultātu un mērķi. Konkursa mērķis ir nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, tajā skaitā ziņas, kas atbilst demokrātiskām vērtībām un stiprina Latvijas nacionālo kultūrtelpu. (0-4\* punkti) | 0 punkti – netiek sniegta nekāda informācija vai sniegtā informācija ir pilnībā neatbilstoša.1 punkts – sniegtā informācija norāda, ka pieteikumam ir būtiski trūkumi, lai sasniegtu noteikto rezultātu.2 punkti – sniegtā informācija norāda, ka pieteikumam ir daļēji trūkumi, lai sasniegtu noteikto rezultātu.3 punkti – sniegtā informācija rada pārliecību, ka noteiktais rezultāts tiks sasniegts.4 punkti – sniegtā informācija pilnībā un pārliecinoši norāda, ka rezultāts tiks sasniegts. |
| 2. | Pieteikuma kvalitāte un detalizācijas pakāpeTiek vērtēts, cik detalizēti konkursa dalībnieks savā pieteikumā ir sniedzis nepieciešamo informāciju un vai sniegtā informācija ir pietiekama, lai rastu pārliecību par sasniedzamo rezultātu (pieteikumā ir ietverta visa nepieciešamā informācija par būtiskajiem aspektiem sekmīgai ieceres realizācijai). (0-4 punkti) | 0 punkti – netiek sniegta pilnvērtīga informācija nevienā no pieteikuma sadaļām. 1 punkts – pieteikumā sniegtā informācija nav pietiekami detalizēta.2 punkti – pieteikumā sniegtā informācija ir daļēji pietiekama un detalizēta un sniegtās informācijas detalizācijā ir redzamas būtiskas nepilnības. 3 punkti – pieteikumā sniegtā informācija ir pietiekami detalizēta un pilnvērtīga.4 punkti – pieteikumā sniegtā informācija ir augstā detalizācijas pakāpē, tā sniedz pilnvērtīgu priekšstatu par visiem ieceres realizācijas aspektiem. |
| 3. | Programmas formāta piemērotība konkursa rezultāta sasniegšanai Tiek vērtēts programmas formāts, tā piemērotība konkrētajam reģionam, tai skaitā, vai pieteikumā sniegtā informācija sniedz pilnvērtīgu priekšstatu par programmas formātu. Papildus tiek vērtēta programmas formāta atbilstība konkursa mērķa sasniegšanai un tas, kā programmas formāts iekļaujas konkrētajā reģionā pieejamo programmu vidū. (0-4\* punkti) | 0 punkti – programmas formāts nav saprotams.1 punkts – programmas formāta aprakstā ir būtiski trūkumi.2 punkti – programmas formāts nav piemērots/atbilstošs konkursa rezultāta sasniegšanai.3 punkti – programmas formāts ir pilnvērtīgs un veicina konkursa rezultāta sasniegšanu.4 punkti – programmas formāts pilnībā atbilst konkursa mērķim un sasniedzamajam rezultātam. |
| 4. | Programmas aktualitāte reģionā, sasniedzamā auditorija Tiek vērtēta programmas nepieciešamība konkrētajā reģionā. Tiek vērtēts arī konkursa dalībnieka iesniegtais programmas attīstības plāns, kurā sniegta informācija par programmas nepieciešamību reģionā, kā arī informācija par mērķauditoriju, norādot, ar kādiem paņēmieniem to plānots sasniegt. (0-4 punkti) | 0 punkti – nav saskatāma programmas aktualitāte reģionā. 1 punkts – zema programmas aktualitāte reģionā, nav pārliecības par sasniedzamo auditoriju.2 punkti – saskatāma programmas aktualitāte reģionā, tomēr paredzama zema sasniedzamā auditorija 3 punkti – saskatāma programmas aktualitāte reģionā, kā arī sniegti skaidri auditorijas sasniegšanas paņēmieni4 punkti – saskatāma augsta programmas aktualitāte reģionā, kā arī paredzama būtiska auditorijas sasniegšana. |
| 5. | Finansiālais nodrošinājumsTiek vērtēts, vai konkursa dalībnieka rīcībā ir pietiekami finansiālie resursi, lai veiksmīgi un ilgtermiņā realizētu iecerēto (redzams bankas izziņā/gada pārskatā/operatīvajā bilancē). (0-4\* punkti) | 0 punkti – finansiālais nodrošinājums ir nepietiekams rezultāta sasniegšanai.1 punkts – finansiālais nodrošinājums nepārliecina par spēju sasniegt konkursa rezultātu. 2 punkti – finansiālais nodrošinājums nav pietiekami stabils, var rasties sarežģījumi ar rezultāta sasniegšanu.3 punkti – finansiālais nodrošinājums ir pietiekams un stabils nepieciešamā rezultāta sasniegšanai. 4 punkti – finansiālais nodrošinājums ir augsts un pilnībā pārliecina par rezultāta sasniegšanu. |
| 6. | Konkursa dalībnieka līdzšinējā pieredze un kompetence, t.sk., radošā personāla pieredze un kompetenceKonkursa dalībnieka līdzšinējā attīstība, būtiskākie sasniegumi, līdzšinējais pienesums sabiedrībai kopumā. (0-4 punkti) | 0 punkti – konkursa dalībniekam un/vai personālam nav pieredzes. 1 punkts – konkursa dalībniekam un/vai personālam ir nepietiekama pieredze.2 punkti – konkursa dalībniekam un personālam ir pieredze, tomēr līdz šim nav dots būtisks pienesums sabiedrībai.3 punkti – konkursa dalībniekam un personālam ir būtiska pieredze, kā arī ir dots būtisks pienesums sabiedrībai.4 punkti – konkursa dalībniekam ir liela pieredze un augsti kvalificēts personāls ar būtisku pieredzi nozarē, kā arī ir dots būtisks pienesums sabiedrībai. |
| 7. | Programmas attīstības potenciāls un ilgtspēja Tiek vērtēts, vai programmai ir attīstības potenciāls kopumā un konkrētajā reģionā, kā arī, vai programma ir ilgtspējīga. (0-4 punkti) | 0 punkti – programmai nav attīstības potenciāla un ilgtspējas.1 punkts – programmai nav saskatāms būtisks attīstības potenciāls un ilgtspēja.2 punkti – programmai ir saskatāms neliels attīstības potenciāls un ilgtspēja.3 punkti – programmai ir saskatāms būtisks attīstības potenciāls un ilgtspēja. 4 punkti – programmai ir liels attīstības potenciāls un pārliecinoša ilgtspēja. |
| **Punkti kopā** | **28** |

\*Ja pretendents saņem tādu vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā), kas ir mazāks par 2 punktiem (0-1,99 punkti), punktu skaits citiem noteiktajiem kritērijiem nav jānosaka, pārtraucot pretendenta pieteikuma vērtēšanu.

1. Pielikums Nr. 1 pieejams: <https://www.neplp.lv/lv/nacionala-strategija> [↑](#footnote-ref-2)
2. Turpat. [↑](#footnote-ref-3)